钦定古今图书集成/明伦汇编/闺媛典/第225卷 > 刘庆妻冯氏〈李氏附〉
## 钦定古今图书集成/明伦汇编/闺媛典/第225卷 > 刘庆妻冯氏〈李氏附〉

按《明外史列女传》：“冯氏，宣城人，刘庆妻。年十九而夫
亡，遂誓守。其娣姒讽之曰：‘守未易言，非能咬断铁钉
者，恐不胜’。冯即投袂起，拔壁上钉啮之，划然有齿痕。
复怒抉臂肉，钉著壁上曰：‘脱有异志，即狗彘肉’。已而
遗腹生子曰大贤，长娶李氏。大贤夭，姑妇相守。至老
卒取视壁钉，肉尚韧不腐，齿痕如新。”